CELEX: 62016CN0263
Language: et
Date: 2016-05-12 00:00:00
Title: Kohtuasi C-263/16 P: Schenker Ltd 12. mail 2016 esitatud apellatsioonkaebus Üldkohtu (üheksas koda) 29. veebruari 2016. aasta otsuse peale kohtuasjas T-265/12: Schenker Ltd versus Euroopa Komisjon

4.7.2016   
            
            
               ET
            
            
               Euroopa Liidu Teataja
            
            
               C 243/24
            
         Schenker Ltd 12. mail 2016 esitatud apellatsioonkaebus Üldkohtu (üheksas koda) 29. veebruari 2016. aasta otsuse peale kohtuasjas T-265/12: Schenker Ltd versus Euroopa Komisjon
   (Kohtuasi C-263/16 P)
   (2016/C 243/25)
   Kohtumenetluse keel: inglise
   
      Pooled
   
   
      Apellant: Schenker Ltd (esindajad: Rechtsanwalt F. Montag, advokaat F. Hoseinian, Rechtsanwalt M. Eisenbarth)
   
      Teine menetlusosaline: Euroopa Komisjon
   
      Apellandi nõuded
   
   
               —
            
            
               tühistada Üldkohtu 29. veebruari 2016. aasta otsus kohtuasjas T-265/12: Schenker Ltd vs. Euroopa Komisjon;
            
         
               —
            
            
               tühistada komisjoni 28. märtsi 2012. aasta otsuse (juhtum COMP/39462 – Ekspedeerimisteenused (edaspidi „otsus”)) artikli 1 lõike 1 punkt a või teise võimalusena saata asi tagasi Üldkohtule;
            
         
               —
            
            
               tühistada, või teise võimalusena vähendada otsuse artikli 2 lõike 1 punktiga a määratud trahvisummasid, või teise võimalusena saata asi tagasi Üldkohtule; ning
            
         
               —
            
            
               mõista kohtukulud välja komisjonilt.
            
         
      Väited ja peamised argumendid
   
   Apellant esitab apellatsioonkaebuse põhjendamiseks järgmised väited:
   
               1.
            
            
               Üldkohus on rikkunud õigusnormi, kui leidis, et komisjonil oli õigus tugineda Deutsche Posti trahvide eest kaitse saamise taotlusele, et rikutud ei ole topeltesindamise keelu põhimõtet ning et komisjonil ei olnud vaja uurida nimetatud põhimõtte võimalikku rikkumist.
            
         
               2.
            
            
               Üldkohus on rikkunud õigusnormi, kui tõlgendas määruse nr 141/62 (1) artiklit 1 nii, et see ei ole kohaldatav „Ühendkuningriigi uuele ekspordisüsteemile”.
            
         
               3.
            
            
               Üldkohus on rikkunud õigusnormi, kui leidis, et „Ühendkuningriigi uus ekspordisüsteem”, vaatamata sellele, et see piirdus Ühendkuningriigist pärit saadetistega seotud dokumentide esitamise teenuse eest võetavate lisatasudega, võis märgatavalt mõjutada liikmesriikide vahelist kaubandust.
            
         
               4.
            
            
               Üldkohus on rikkunud õigusnormi, kui leidis, et komisjon ei ole rikkunud Euroopa Liidu põhiõiguste harta artiklit 41, hea halduse põhimõtet ja Euroopa Liidu toimimise lepingu (ELTL) artiklis 296 sätestatud põhjendamiskohustust, kui ta otsustas mitte pidada The Brink’s Company’d apellandiga (kui BAX Global Ltd (UK) õigusjärglane) solidaarselt vastutavaks „Ühendkuningriigi uue ekspordisüsteemi” tegutsemise eest.
            
         
               5.
            
            
               Üldkohus on rikkunud õigusnormi, kuna moonutas otsuse sisu, ületas talle ELTL artikliga 264 antud pädevusi ega kaalunud proportsionaalsuse põhimõtte kohaldamisel asjaolusid, kui leidis, et komisjon ei ole rikkunud määruse 1/2003 (2) artiklit 23 ja proportsionaalsuse põhimõtet ning et karistus trahvisummade arvutamisel peab vastama rikkumise suurusele.
            
         
               6.
            
            
               Üldkohus on rikkunud õigusnormi, kui jättis muutmata komisjoni kehtestatud vähendamise määrad vastavalt 2006. aasta teatisele leebema kohtlemise kohta (3), ning on moonutanud otsuse sisu.
            
         
      (1)  EMÜ: Nõukogu määrus nr 141, mille kohaselt ei kohaldata transpordisektorile nõukogu määrust nr 17 (EÜT 124, lk 2751).
   
      (2)  Nõukogu 16. detsembri 2002. aasta määrus (EÜ) nr 1/2003 asutamislepingu artiklites 81 ja 82 sätestatud konkurentsieeskirjade rakendamise kohta (EÜT L 1, lk 1, ELT eriväljaanne 08/002, lk 205).
   
      (3)  Komisjoni teatis, mis käsitleb kaitset trahvide eest ja trahvide vähendamist kartellide puhul (ELT C 298, lk 17).